CELEX: 62009CB0492
Language: el
Date: 2010-12-15 00:00:00
Title: Υπόθεση C-492/09: Διάταξη του Δικαστηρίου (έβδομο τμήμα) της 15ης Δεκεμβρίου 2010 [αίτηση της Commissione tributaria provinciale di Taranto (Ιταλία) για την έκδοση προδικαστικής αποφάσεως] — Soc Agricola Esposito srl κατά Agenzia delle Entrate — Ufficio di Taranto 2 (Άρθρα 92, παράγραφος 1, 103, παράγραφος 1, και 104, παράγραφος 3, δεύτερο εδάφιο, του Κανονισμού Διαδικασίας — Δίκτυα και υπηρεσίες ηλεκτρονικών επικοινωνιών — Οδηγίες 2002/20/ΕΚ, 2002/21/ΕΚ και 2002/77/ΕΚ — Τέλος υπέρ του Δημοσίου — Μερικώς απαράδεκτο — Ερωτήματα ως προς την απάντηση των οποίων δεν υπάρχει καμία εύλογη αμφιβολία)

16.4.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 120/2
            
         Διάταξη του Δικαστηρίου (έβδομο τμήμα) της 15ης Δεκεμβρίου 2010 [αίτηση της Commissione tributaria provinciale di Taranto (Ιταλία) για την έκδοση προδικαστικής αποφάσεως] — Soc Agricola Esposito srl κατά Agenzia delle Entrate — Ufficio di Taranto 2
   (Υπόθεση C-492/09) (1)
   
   (Άρθρα 92, παράγραφος 1, 103, παράγραφος 1, και 104, παράγραφος 3, δεύτερο εδάφιο, του Κανονισμού Διαδικασίας - Δίκτυα και υπηρεσίες ηλεκτρονικών επικοινωνιών - Οδηγίες 2002/20/ΕΚ, 2002/21/ΕΚ και 2002/77/ΕΚ - Τέλος υπέρ του Δημοσίου - Μερικώς απαράδεκτο - Ερωτήματα ως προς την απάντηση των οποίων δεν υπάρχει καμία εύλογη αμφιβολία)
   2011/C 120/03
   Γλώσσα διαδικασίας: η ιταλική
   
      Αιτούν δικαστήριο
   
   Commissione tributaria provinciale di Taranto
   
      Διάδικοι στην υπόθεση της κύριας δίκης
   
   Soc Agricola Esposito srl
   
      κατά
   
   Agenzia delle Entrate — Ufficio di Taranto 2
   
      Αντικείμενο
   
   Αίτηση εκδόσεως προδικαστικής αποφάσεως — Commissione tributaria provinciale di Taranto — Ερμηνεία του άρθρου 9, παράγραφος 1, της οδηγίας 2002/21/ΕΚ του Ευρωπαϊκού Κοινοβουλίου και του Συμβουλίου, της 7ης Μαρτίου 2002, σχετικά με κοινό κανονιστικό πλαίσιο για δίκτυα και υπηρεσίες ηλεκτρονικών επικοινωνιών (ΕΕ L 108, σ. 33), και των άρθρων 12 και 13 της οδηγίας 2002/20/ΕΚ του Ευρωπαϊκού Κοινοβουλίου και του Συμβουλίου, της 7ης Μαρτίου 2002, για την αδειοδότηση δικτύων και υπηρεσιών ηλεκτρονικών επικοινωνιών (EE L 108, σ. 21) — Επιβολή τέλους υπέρ του Δημοσίου σε περίπτωση συνάψεως συμβάσεως παροχής συνδρομητικών υπηρεσιών — Μη επιβολή του τέλους στις κάρτες προπληρωμένου χρόνου ομιλίας — Επιτρεπτό
   
      Διατακτικό
   
   
               1)
            
            
               Το μέρος του τέταρτου ερωτήματος που αφορά την οδηγία 2002/77/ΕΚ της Επιτροπής, της 16ης Σεπτεμβρίου 2002, σχετικά με τον ανταγωνισμό στις αγορές δικτύων και υπηρεσιών ηλεκτρονικών επικοινωνιών, καθώς και το έκτο ερώτημα είναι απαράδεκτα.
            
         
               2)
            
            
               Η οδηγία 2002/20/ΕΚ του Ευρωπαϊκού Κοινοβουλίου και του Συμβουλίου, της 7ης Μαρτίου 2002, για την αδειοδότηση δικτύων και υπηρεσιών ηλεκτρονικών επικοινωνιών (οδηγία περί αδειοδοτήσεως), και η οδηγία 2002/21/ΕΚ του Ευρωπαϊκού Κοινοβουλίου και του Συμβουλίου, της 7ης Μαρτίου 2002, σχετικά με κοινό κανονιστικό πλαίσιο για δίκτυα και υπηρεσίες ηλεκτρονικών επικοινωνιών (οδηγία-πλαίσιο), δεν απαγορεύουν την επιβολή τελών όπως το τέλος υπέρ του Δημοσίου.
            
         
      (1)  ΕΕ C 24 της 30.1.2010.